Fransiyaning O‘zbekistondagi elchixonasi o‘qituvchi va metodistlar uchun yozgi maktab tashkil etadi

Fransiyaning O‘zbekistondagi elchixonasi O‘zbekiston Kasaba uyushmalari federatsiyasi, Xalq ta’limi vazirligi va O‘zbekiston Respublikasi oliy va o‘rta maxsus ta’lim vazirligi hamkorligida yozgi maktabni tashkil etadi. Bu haqda Fransiyaning O‘zbekistondagi elchixonasi matbuot xizmati “Daryo”ga ma’lum qildi.

Yozgi maktabda butun respublikadan fransuz tili bo‘yicha 130 nafar o‘qituvchi va metodist to‘planadi.
Olti nafar fransuz mutaxassisi fransuz tilidan xorijiy til sifatida ta’lim berish masalalari bo‘yicha trening o‘tkazadi va madaniy kechalarda ishtirok etadi.
Mazkur birinchi yozgi maktab Toshkent viloyatining “Bo‘ston” sanatoriysida 14-iyundan 17-iyungacha bo‘lib o‘tadi.